പുള്ളിസന്ധ്യ വേല ഇന്ന് തുടങ്ങും വൈക്കം: ആചാരത്തനിമയോടെ വൈക്കം മഹാദേവ ക്ഷേത്രത്തില് പുള്ളി സന്ധ്യവേലയുടെ കോപ്പു തൂക്കല് നടന്നു. പുള്ളി സന്ധ്യ വേല ഇന്ന് ആരംഭിക്കും. വൈക്കത്തഷ്ടമിയുടെ മുന്നോടിയായി ക്ഷേത്ര കലവറയിലാണ് പുള്ളി സന്ധ്യ വേലയുടെ കോപ്പ് തൂക്കല് നടന്നത്. വൈക്കത്തപ്പനും ഉപദേവതമാര്ക്കും വിശേഷാല് വഴിപാട് നടത്തിയ ശേഷം വിഘ്നേശ്വരനെ സങ്കല്പ്പിച്ച് ക്ഷേത്ര കലവറയില് ദീപം തെളിയിച്ചു. തൂശനിലയില് പഴക്കുലവച്ച ശേഷമാണ് കോപ്പു തൂക്കല് നടന്നത്. ദേവസ്വം ഡെപ്യൂട്ടി കമ്മിഷണര് കെ. ശ്രീലത മംഗള വസ്തുക്കളായ മഞ്ഞളും ചന്ദനവും അളന്നു തൂക്കി അഡ്മിനിസ്ട്രേറ്റിവ് ഓഫീസര് എം.ജി. മധുവിനെ ഏല്പിച്ചതോടെ കോപ്പു തൂക്കല് ചടങ്ങു പൂര്ത്തിയായി. പുള്ളി സന്ധ്യവേലക്ക് ആവശ്യമായ സാധനങ്ങള് ക്ഷേത്ര ഭരണാധികാരി ക്ഷേത്ര കാര്യക്കാരനെ ഏല്പിക്കുന്നതായാണ് വിശ്വാസം. വൈക്കം ക്ഷേത്രത്തില് പൗരാണിക മായി നിലനിന്നു പോരുന്ന ആചാരങ്ങളിലൊന്നാണ് കോപ്പുതൂക്കല്. തിരുവിതാംകൂര് രാജാക്കന്മാരും ഊരാഴ്മക്കാരും ആചാര പെരുമയോടെ ഉത്സവത്തിനും സന്ധ്യവേലയ്ക്കും മുന്നോടിയായി കോപ്പു തൂക്കല് നടത്തിയിരുന്നു. ചടങ്ങില് ദേവസ്വം ബോര്ഡംഗം പി.എം. തങ്കപ്പന് അസിസ്റ്റന്ഡ് കമ്മിഷണര് ഡി. ജയകുമാര്, അഡ്വക്കേറ്റ് കമ്മിഷണര് പി. രാജിവ്, അക്കൗണ്ടന്റുമാരായ വി.കെ. അശോകന്, വിനോദ് കുമാര്, ഉപദേശക സമിതി ഭാരവാഹികളായ ഷാജി വല്ലൂത്തറ, പി.പി. സന്തോഷ്, ബി.ഐ. പ്രദീപ് കുമാര്, എ. ബാബു, അജി മാധവന് എന്നിവര് പങ്കെടുത്തു. പുള്ളി സന്ധ്യ വേല ഇന്നും 13, 15, 17 തീയതികളിലും നടക്കും. രാവിലെയും വൈകുന്നേരവും ആനപ്പുറത്തു ശ്രീബലി മണ്ഡപത്തില് വാരമിരിക്കല്, അഭിഷേകങ്ങള്, പ്രാതല് വിളക്ക് തുടങ്ങിയവയാണ് സന്ധ്യവേലയുടെ ചടങ്ങുകള്. പ്രഭാത പൂജക്കുശേഷം വൈക്കത്തപ്പന്റെ തങ്കത്തിടന്പ് പുറത്തേക്ക് എഴുന്നള്ളിക്കും. ഗജവീരന് കണ്ടിയൂര് പ്രേംശങ്കര് തിടന്പേറ്റും. വടയാര് ബാബു, വെച്ചൂര് വൈശാഖ്, വൈക്കം സുമോദ്, ഷാബു അതുല് മേനോന് എന്നിവരുടെയും കലാപീഠം വിദ്യാര്ഥികളുടെയും വാദ്യമേളങ്ങളോടെ ക്ഷേത്രത്തിനു മൂന്നു പ്രദക്ഷിണം പൂര്ത്തിയാക്കി എഴുന്നള്ളിപ്പ് സമാപിക്കും. വൈകുന്നേരം അത്താഴ ശ്രീബലിക്കും ഈ രീതിയില് എഴുന്നള്ളിപ്പുണ്ടാവും. തിരുവിതാംകൂര് മഹാരാജാവ് മാര്ത്താണ്ഡവര്മ ചേര്ത്തല, ആലപ്പുഴ തുടങ്ങിയ പ്രദേശങ്ങള് യുദ്ധം ചെയ്തു കീഴടക്കിയപ്പോള് ആ യുദ്ധത്തില് മരണമടഞ്ഞ അവകാശികളില്ലാത്ത പടയാളികളുടെ കുടിശിക ശന്പളത്തിന്റെ പലിശകൊണ്ട് ഒന്നിട വിട്ട നാലു ദിവസങ്ങളില് നടന്നു വന്നിരുന്നതാണ് പുള്ളി സന്ധ്യവേല. വൈക്കത്തഷ്ടമി നവംബര് 16ന് കൊടികയറി 27നാണ് സമാപിക്കുക. 28 നാണ് ആറാട്ട്. ഉദയനാപുരം ക്ഷേത്രത്തില് നവംബര് 11 ന് കൊടികയറി 20 ന് ആറാട്ടോടെ ഉത്സവം സമാപിക്കും. 19നാണ് തൃക്കാര്ത്തിക.